Crosby, Stills & Nash

Crosby, Stills & Nash (CSN) er en amerikansk trio bestående av singer-songwriters som slo gjennom på slutten av 1960-tallet. Bandet, som er en supergruppe, består av David Crosby (gitar og vokalist) som kom fra vestkystbandet The Byrds, Stephen Stills (gitar, bass og vokal) som hadde spilt i Buffalo Springfield og engelskmannen Graham Nash (piano, gitar og vokal) med en fortid i The Hollies. Trioen uformelt sammen i juli 1968 og syntes de harmoniserte godt med sin flerstemte sang, litt senere samme år dannet de CSN. Crosby ble bedt om å forlate The Byrds i slutten av 1967, og Stills band Buffalo Springfield hadde gått fra hverandre tidlig i 1968; Nash forlot bandet The Hollies i desember.

CSN signerte platekontrakt med Atlantic Records i 1969. Deres første album, Crosby, Stills & Nash, ble utgitt i mai 1969, hvorfra to sanger ble topp 40-hits, "Suite: Judy Blue Eyes" (nr. 21) og "Marrakesh Express" (nr. 28). 

Etter albumutgivelsen la de ut på turne, for turnen hyret de inn bassisten Greg Reeves og  trommeslageren Dallas Taylor. De manglet en keyboardists så Neil Young ble foreslått, han hadde spilt sammen med Stills i Buffalo Springfield.

Gruppen fikk nå navnet Crosby, Stills, Nash & Young (CSNY) og Young har siden gått litt ut og inn av gruppen så navnet har variert mellom CSN og CSNY. Det har også gjennom tidene vært mange forskjellige konstellasjoner for  eksempel  Crosby & Nash eller The Stills-Young band, det er også utgitt en mengde soloalbum.

CSNY spilte sin andre konsert på  Woodstockfestivalen tidlig om morgenen den 18. august 1969. 

Albumet Déjà Vu var det første med Young, det nådde førsteplass i flere internasjonale hitlister i 1970, har solgt over 8 millioner eksemplarer og er fortsatt deres bestselgende albumet. Fire singler ble gitt ut fra albumet, hvor tre av den nådde hitlistene, CSNY sin versjon av Joni Mitchell's  "Woodstock" (nr. 11), "Teach Your Children" (nr. 16) og "Our House" (nr. 30).

Live-dobbeltalbumet 4 Way Street (1971) er spilt inn under gruppens andre turne. Det var hele tiden uenigheter mellom Young og Taylor, som resulterte i at Taylor ble erstattet av John Barbata, Det var flere uenigheter i gruppen så gruppen ble splittet etter turne, men har gjenforents mange ganger, med og uten Young, og har siden gitt ut åtte studio- og fire live-album.

De har ikke laget noe studioalbum siden Looking Forward i 1999 og livealbum siden CSN 2012, gruppa har ikke spilt sammen siden slutten av 2015. Hvorvidt denne pausen er permanent gjenstår å se, gruppa har ofte vært inaktiv i årevis. 

Crosby, Stills & Nash er innviet i Rock and Roll Hall of Fame, og alle tre medlemmene er også innviet for sitt arbeid i andre grupper (Crosby med Byrds, Stills med Buffalo Springfield og Nash med the Hollies).

Neil Young har også blitt innviet som soloartist og som medlem av Buffalo Springfield, men ikke som medlem av CSN.

 Album 

 Studioalbum Crosby, Stills & Nash 
Crosby, Stills & Nash - 1969
 CSN - 1977
 Daylight again - 1982
 Live it up - 1990
 After the storm - 1994
 Carry On 1998

 Studioalbum Crosby, Stills, Nash & Young 
 Deja Vu - 1970
 American dream - 1988
 Looking forward - 1999

 Livealbum Crosby, Stills & Nash 

 Allies (live og studio) - 1983
 CSN 2012 - 2012

 Livealbum Crosby, Stills, Nash & Young 

 4 Way Street (dobbel LP) - 1971
 2008 Déjà Vu Live - 2008
 CSNY 1974 - 2014 

 Samlealbum 

 So far  - 1974 - CSNY
 Replay - 1980 - CSN
 CSN (samleboks) - 1991 - CSN
 Greatest Hits - 2005 - CSN

Referanser

 Eksterne lenker 




Kategori:Musikkgrupper fra USA
Kategori:Supergrupper
Kategori:Neil Young
Kategori:Medlemmer av Rock and Roll Hall of Fame